На основу члана 104. став 3. Закона о основама система образовања и васпитања ("Службени гласник РС", бр. 88/2017, 27/2018 - др. закони, 10/19 и 6/20), члана 2. Уредбе о критеријумима за доношење акта о мрежи јавних предшколских установа и акта о мрежи јавних основних школа ("Службени гласник РС", бр. 21/18) и члана 40. став 1. тачка 7. Статута општине Инђија ("Службени лист општине Инђија", број 5/19),

Скупштина oпштине Инђија, на седници одржаној дана 02.09.2020. године, донела је

**О Д Л У К У**

**О ИЗМЕНАМА ОДЛУКЕ О МРЕЖИ ЈАВНИХ ПРЕДШКОЛСКИХ**

**УСТАНОВА НА ТЕРИТОРИЈИ ОПШТИНЕ ИНЂИЈА**

**Члан 1.**

 У Одлуци о мрежи јавних предшколских установа на територији општине Инђија („Службени лист општине Инђија“, број 23/18 и 25/19), у члану 4. став 1. тачка 4. подтачка (2), брише се.

 У члану 4. став 1. тачка 8. подтачка (1) мења се и гласи:

 "(1) у објекту "Бубамара" у Љукову, у Улици 1. новембра број 73:".

**Члан 2.**

Ова одлука ступа на снагу осмог дана од дана објављивања у „Службеном листу општине Инђија“.

 **СКУПШТИНА ОПШТИНЕ ИНЂИЈА**

**Број: 60-10/2020-I Председник,**

**Дана: 02.09.2020.године**

**И н ђ и ј а Ђорђе Димић**

**О б р а з л о ж е њ е**

 Предшколска установа "Бошко Буха" Инђија, обратила се дана 20. јула 2020. године Скупштини општине Инђија, са Предлогом за измену Одлуке о мрежи предшколских установа на територији општине Инђија, број 60/321/2020-01.

 У образложењу предлога, наводи се да је у радној 2019/2020. години, након адапатације и проширења капацитета објекта "Пчелица" у Новом Сланкамену Предшколске установе "Бошко Буха" Инђија, били су обезбеђени услови да се васпитна група припремног предшколског програма, полудневни боравак, премести из простора Основне школе "Др Ђорђе Натошевић" у Новом Сланкамену, у објекат "Пчелица", што је и учињено, те је неопходно у Одлуци дате наводе брисати.

 Такође, након завршетка адаптације и опремања простора и дворишта у делу објекта издвојеног одељења Основне школе "Петар Кочић" у Љукову, односно реализације пројекта "Школица живота - Заједно за детињство", у сарадњи са Фондацијом Новак Ђоковић у марту 2020. године, створени су услови да се наведени простор који чини засебну целину, да на коришћење ПУ "Бошко Буха" Инђија, а све у складу са Одлуком Скупштине општине Инђија број 46-37/2017-I од 15. децембра 2017. године.

 Наведене предложене измене доносе се у складу са чланом 104. став 3. Закона о основама система образовања и васпитања ("Службени гласник РС", бр. 88/2017, 27/2018 - др. закони, 10/19 и 6/20), чланом 2. Уредбе о критеријумима за доношење акта о мрежи јавних предшколских установа и акта о мрежи јавних основних школа ("Службени гласник РС", бр. 21/2018) и чланом 40. став 1. тачка 7. Статута општине Инђија ("Службени лист општине Инђија", број 5/19).

 Имајући у виду напред наведено, предлаже се Скупштини општине Инђија да Одлуку о изменама Одлуке о мрежи предшколских установа на територији општине Инђија, усвоји у тексту како је дат у материјалу.

Одељење за друштвене делатности

**ПРЕГЛЕД ИЗВРШЕНИХ ИЗМЕНА У** **ОДЛУЦИ О МРЕЖИ ПРЕДШКОЛСКИХ УСТАНОВА НА ТЕРИТОРИЈИ ОПШТИНЕ ИНЂИЈА**

 **Члан 4.**

 Предшколска установа обавља своју делатност:

1. У насељеном месту Инђија, и то:

 (1) у објекту "Сунце" у Улици Душана Јерковића број 17а:

- програм неге и васпитања деце узраста од 6 месеци до 3 године старости;

- програм предшколског васпитања и образовања деце од 3 године до припремног предшколског програма;

 (2) у објекту "Невен" у Улици омладинска бб:

- програм неге и васпитања деце узраста од 6 месеци до 3 године старости;

- програм предшколског васпитања и образовања деце од 3 године до припремног предшколског програма;

 (3) у простору Основне школе "Петар Кочић" у Улици Цара Душана број 9:

 - припремни предшколски програм (целодневни и полудневни),

 (4) у простору Основне школе "Јован Поповић" у Улици Краља Петра I број бб:

 - припремни предшколски програм (целодневни и полудневни);

 (5) у простору Основне школе "Душан Јерковић" у Инђији, у Улици Душана Јерковића број 1:

 - припремни предшколски програм (целодневни и полудневни).

 2. У насељеном месту Бешка, и то:

 (1) у објекту "Маслачак" у Улици Трг Данице Јовановић 1а:

 - програм неге и васпитања деце узраста од 6 месеци до 3 године старости, - програм предшколског васпитања образовања деце од 3 године до припремног предшколског програма,

 (2) у простору Основне школе "Браћа Груловић" у Бешки, у Улици Трг Данице Јовановић број 1а:

 - припремни предшколски програм (целодневни и полудневни).

 3. У насељеном месту Нови Карловци, и то:

 (1) у објекту "Сунцокрет" у Улици средња број 12:

 - програм предшколског васпитања и образовања деце од 3 године до припремног предшколског програма;

- припремни предшколски програм (полудневни).

 4. У насељеном месту Нови Сланкамен, и то:

 (1) у објекту "Пчелица" у Улици Карађорђева број 1:

 - програм предшколског васпитања и образовања деце од 3 године до припремног предшколског програма;

- припремни предшколски програм (полудневни).

 ~~(2) у простору Основне школе "Др Ђорђе Натошевић" у Улици Вука Караџића број 1:~~

 ~~припремни предшколски програм (полудневни).~~

 5. У насељеном месту Крчедин, и то:

 (1) у објекту "Цврчак" у Улици Цара Душана број 1:

 - програм предшколског васпитања и образовања деце од 3 године до припремног предшколског програма.

 (2) у простору Основне школе "22 јул" у Улици Наде Јаношевић број 2:

 - припремни предшколски програм (полудневни).

 6. У насељеном месту Марадик, и то:

 (1) у објекту "Бамби" у Улици Жарка Зрењанина број 1:

- програм предшколског васпитања и образовања деце од 3 године до припремног предшколског програма;

- припремни предшколски програм (полудневни).

 7. У насељеном месту Чортановци, и то:

 (1) у објекту "Ђурђевак" у Улици Вељка Влаховића број 2:

 - програм предшколског васпитања и образовања деце од 3 године до припремног предшколског програма;

- припремни предшколски програм (полудневни).

 8. У насељеном месту Љуково, и то:

 ~~(1) у простору издвојеног одељења Основне школе "Петар Кочић" у Љукову, у Улици 1. новембра број 73:~~

 **(1) у објекту "Бубамара" у Љукову, у Улици 1. новембра број 73:**

- припремни предшколски програм (полудневни)

- програм предшколског васпитања и образовања деце од 3 године до припремног предшколског програма.

 9. У насељеном месту Јарковци, и то:

 (1) у простору прилагођеном за обављање делатности Предшколске установе у Јарковцима, у Улици Ивана Милутиновића број 136:

- програм предшколског васпитања и образовања деце од 3 године до поласка у школу, укључујући и припремни предшколски програм (полудневни).